თამრიკო ჭოხონელიძე

თამრიკო ჭოხონელიძე (დ. 18 იანვარი, 1964, თბილისი) —  ქართველი მომღერალი; მუსიკათმცოდნე; ფოლკლორისტი; პიანისტი. დაიბადა მუსიკოსების — ეთნომუსიკოლოგის, პროფესორ ევსევი (კუკური) ჭოხონელიძისა კუკური ჭოხონელიძე და ელისაბედ (ლიზიკო) კალანდაძის ოჯახში. 

1973–1978 წლებში იყო ანსამბლ „მზიურის“ ერთ-ერთი წევრი. 1981 წლიდან საქართველოს ფილარმონიის სოლისტია.თბილისი – ენციკლოპედია. – თბ., 2002 – გვ.458 

განსაკუთრებით აღსანიშნავია ვოკალური ნამუშევარი კინოფილმში „იავნანა“. მიღებული აქვს სამი თაობის საუკეთესო შემსრულებლის (1996) და ფესტივალ „თბილისური გაზაფხულის“ წლის საუკეთესო შემსრულებელის წოდებები (1995).

კონცერტებზე ასრულებს ხალხურ და საესტრადო სიმღერებს.

1998 წელს დაჯილდოებულია ღირსების ორდენით, აგრეთვე იაკობ გოგებაშვილის სახელობის პრემიით და დები იშხნელების სახელობის პრემიით დებთან, სოფიკო და თინიკო ჭოხონელიძეებთან ერთად. 2016 წლის 15 დეკემბერს ფილარმონიის დიდი საკონცერტო დარბაზის წინ გაიხსნა თამრიკო ჭოხონელიძის ვარსკვლავი.

ჩატარებული აქვს სამი სოლო კონცერტი - 1999 თამრიკო ჭოხონელიძის პირველი სოლო კონცერტი 29.05.1999, 2010 თამრიკო ჭოხონელიძე რევაზ ლაღიძის მელოდიებით და 2016 წელს თამრიკო ჭოხონელიძის ვარსკვლავის გახსნა (კონცერტი, 15.12.2016)

პირადი ცხოვრება

თამრიკო ჭოხონელიძის ქალიშვილი — მარიამ როინიშვილი არის მომღერალი (კლასიკური ვოკალი) სოპრანო. ვაჟი — კოკო როინიშვილი არის მსახიობი, რეჟისორი და „ქალაქის თეატრის“ ერთ-ერთი დამფუძნებელი.

2019 წლის 14 მაისის ეთერის შემდეგ საქართველოს სახალხო დამცველმა ნინო ლომჯარიამ მომღერალ თამარ ჭოხონელიძეს მიმართა და მის მიმართ წამოსულ აგრესიასა და კიბერბულინგზე ისაუბრა.ნინო ლომჯარიას ღია მიმართვა მომღერალ თამარ ჭოხონელიძეს netgazeti მან ჭოხონელიძის მიმართ პატივისცემას გამოხატა ასე: „ძალიან სწორი და ჯანსაღი სამოქალაქო პოზიციის გამო ადამიანის უფლებების დაცვის მნიშვნელობის, ურთიერთპატივისცემის და შემწყნარებლობის დასაცავად“.

სქოლიო

კატეგორია:ქართველი მომღერლები
კატეგორია:დაბადებული 1964
კატეგორია:დაბადებული 18 იანვარი
თამრიკო